11/03/2013 | Administración LocalMunicipal
Sada
Alcaldía
Bases reguladoras do concurso de cartel para o II Sardines on Fire. Concello de Sada 2013

ANUNCIO Esta Alcaldía aprobou, mediante o Decreto 323/2013, do 05 de marzo, as seguintes bases e convocatoria: <<BASES REGULADORAS DO CONCURSO DE CARTEL PARA O II SARDINES ON FIRE. CONCELLO DE SADA 2013 1.–OBXECTO. Con motivo da celebración da segunda edición do festival de música “indi” Sardines on Fire, dentro da programación de actividades da Concellería de Cultura, Xuventude e Ocio do Concello de Sada, convócase un concurso para a selección do cartel oficial do festival. O cartel seleccionado será utilizado para a promoción e difusión do festival. Tamén se tomará como imaxe para diversos soportes, como banners na páxina web, plataformas das redes sociais, edición de flyers, etc. Como proposta cultural, o obxectivo desta iniciativa é o de favorecer a participación activa dos cidadáns, a través da súa expresión artística e creativa. Paralelamente axudarase a dar a coñecer a convocatoria da segunda edición do festival.2.–ORGANIZACIÓN. A organización dependerá directamente da Concellería de Cultura, Xuventude e Ocio. A comisión de valoración das propostas recibidas correrá a cargo dun xurado formado por membros da citada concellería e por persoas relacionadas co mundo das artes plásticas.3.–PARTICIPANTES.3.1. Poderán participar todas aquelas persoas interesadas, coa condición de ser maiores de idade.3.2. A participación será mediante correo electrónico, utilizando a dirección concursos@concellodesada. com.4.–INSCRICIÓN.4.1. A inscrición no concurso será gratuíta realizarase automaticamente ó enviar un e-mail á dirección habilitada: concursos@concellodesada. com.4.2. Poderán presentarse tantas propostas como se desexe, que deberán acompañarse dos seguintes datos: • Nome e apelidos. • D. N. I. • Dirección postal (optativo). • Teléfono de contacto. • Correo electrónico (si fose distinto ó utilizado para o envío das fotografías). 4.3.–A organización encargarase de recibir todos os traballos e presentar os deseños ó xurado sen desvelar os datos dos autores dos mesmos.5.–NORMAS DE PARTICIPACIÓN.5.1. Cada participante poderá enviar tantas propostas como desexe.5.2. Os carteis deberán ser deseños orixinais.5.3. As propostas deberán estar orientadas a servir de imaxe do II Sardines on Fire, como soporte publicitario para a difusión do festival.5.4. Os deseños de cartel deberán estar en formato JPG, PNG ou similar.5.5. O tamaño máximo admitido será de 10 Mb.5.6. A participación no concurso suporá a autorización expresa ó Concello de Sada para a utilización do cartel en cantos formatos publicitarios se propoñan para dar a coñecemento público as novas relacionadas coa celebración do II Sardines on Fire, tanto en soportes físicos como dixitais.5. PRAZOS. O prazo de recepción de deseños rematará ás 00.00 horas do vindeiro 18 de marzo de 2013.6. XURADO E CRITERIOS.6.1. A Alcaldía (ou en quén ésta delegue), proporá un xurado composto alomenos por 3 persoas que, despois da valoración das propostas recibidas, proporá un deseño gañador.6.2. O xurado deberá valorar: a) Proposta estética e creatividade dos deseños. b) Adecuación á finalidade do concurso, ó espíritu “indi” e ós valores de independencia, actualidade, xuventude, proposta cultural alternativa. do festival. c) “Imaxe de marca” do Sardines on Fire, potencial de comunicación da información. d) Transmisión dunha imaxe festiva e lúdica de Sada.6.3. O xurado, previa xustificación, poderá declarar deserto o concurso.6.4. As propostas que non cumpran algunha das premisas das bases de participación serán descartadas.7. PREMIOS.7.1. O premio para o deseño gañador será de 150€ e unha entrada dobre para asistir ó festival.7.2. O xurado proporá un deseño de cartel gañador antes do 22 de marzo, que será o que reciba a maior puntuación resultado da suma das valoracións realizadas por cada compoñente. O premio do concurso será para a persoa que presentase dito cartel ó concurso.7.3. A persoa gañadora do premio do concurso deberá aportar copia do D. N. I. e un certificado bancario do número de conta do que sexa titular e no que desexe recibir o importe do premio. Poderá solicitárselle a presentación do documento matriz do deseño de cartel gañador.8. CONFORMIDADE. Todos os participantes, polo mero feito de selo, aceptan as presentes bases na súa totalidade.>> O que se publica para xeral coñecemento. Sada, 6 de marzo de 2013. O alcalde Asdo.: Ernesto Anido Varela